Прысьпяшыць гэты акт Беларускі Палітычны Камітэт уважаў патрэбным яшчэ і дзеля таго, што сталі даходзіць весткі аб нездаваленьні сярод вышэйшых штабовых кругоў, куды заселі пераважна даўнейшыя царскіе афіцэры маскалі, або яшчэ горш — рэнэгаты маскаляфілы — нездаваленьні тым чыстым (мо’ нат’ крыху шавіністычным) нацыянальным беларускім рухам, які выклікаў Беларускі Палітычны Камітэт і тым напрамкам, таксама беларуска-нацыянальным, які ярка выкрысталізоўваўся ў гэн. Балаховіча.